
ZMLUVA O KOMPLEXNOM ZABEZPEČENÍ OCHRANY OBJEKTOV
podľa § 261 ods. 2 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 473/2005 Z. z. o poskytovaní služieb v oblasti súkromnej bezpečnosti (zákon o súkromnej bezpečnosti) v znení neskorších predpisov (ďalej len „Zákon o súkromnej bezpečnosti“)

uzatvorená medzi zmluvnými stranami:

I. Objednávateľ:	
sídlo: Slovenská legálna metrológia, n.o.	
Štatutárny orgán: Ing. Peter Vook, riaditeľ
IČO: 37954521	
DIČ: 2021921880	
Bankové spojenie: VÚB, a.s.
Číslo účtu: SK69 0200 0000 0000 4993 7312	
(ďalej len „Objednávateľ“)


II. Poskytovateľ:	XXX
sídlo:	
IČO: 
DIČ:
IČ DPH: 
spoločnosť zapísaná v Obchodnom registri Okresného súdu, oddiel: Sro, vl.
č.: 
v mene spoločnosti koná: 
licencia vydaná KR PZ 
bankové spojenie:
(ďalej len „Poskytovateľ“)
(Objednávateľ a Poskytovateľ spolu ďalej aj ako „Zmluvné strany“)


Článok 1.
Úvodné ustanovenia

1.1 Objednávateľ je výlučným vlastníkom budov uvedených v prílohe č. 1 tejto zmluvy ( ďalej len ako „chránený objekt“).

1.2 Poskytovateľ je spoločnosťou zaoberajúcou sa poskytovaním strážnych služieb na základe licencie na poskytovanie strážnej služby vydanou Krajským riaditeľstvom policajného zboru v XXX pod č. XXX, v súlade so Zákonom o súkromnej bezpečnosti.

1.3 Účelom zmluvy je zabezpečenie ochrany života, zdravia osôb alebo majetku nachádzajúceho sa v chránenom objekte objednávateľa poskytovateľom.

Článok 2.
Predmet zmluvy, miesto a čas plnenia

2.1 Predmetom tejto Zmluvy je záväzok poskytovateľa poskytovať služby - pripojenie na pult centralizovanej ochrany ( ďalej len ako „ PCO“) poskytovateľa a následne ochranu objektu prostredníctvom „zásahovej jednotky“ a nepretržitého monitorovania elektronického zabezpečovacieho systému (ďalej len ako „EZS“) , ktoré bude vykonávané monitorovacím zariadením v chránenom objekte objednávateľa a záväzok objednávateľa riadne a včas zaplatiť zmluvné dohodnutú cenu, a to všetko za podmienok dohodnutých v tejto zmluve.
2.2 Poskytovateľ bude plniť predmet zmluvy ako prevádzkovateľ EZS systému umiestneného v budove objednávateľa - chránenom objekte a zároveň zodpovedať za ochranu osobných údajov podľa zákona č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov. K zaznamenaným údajom z EZS bude mať prístup výlučne poskytovateľ.
2.3 Monitorovaním sa rozumie nepretržité 24 hodinové sledovanie správ vysielaných z EZS umiestneného v chránenom objekte podľa analýzy možnosti neoprávneného vniknutia do budovy alebo iných rizík ohrozenia a v rozsahu nevyhnutnom pre dodržanie účelu zmluvy, a to všetko za podmienok dohodnutých v tejto zmluve.
2.4 V rámci prevádzkovania poplachového systému je poskytovateľ povinný vykonávať tieto činnosti:
a) napojiť poplachový systém objednávateľa na PCO poskytovateľa,
b) zabezpečiť nepretržité sledovanie správ vysielaných z EZS objednávateľa,
c) vyhodnocovať narušenie chráneného objektu,

d) v prípade prijatia signálu o narušení chráneného objektu zabezpečiť okamžité preverenie tohto signálu dostatočným počtom odborne spôsobilých osôb poverených výkonom fyzickej ochrany a v prípade potreby telefonicky informovať kontaktnú osobu - službu konajúceho zamestnanca určeného objednávateľom, ak sa preverením signálu o narušení chráneného objektu zistí podozrenie z trestnej činnosti, vykonať opatrenia na obmedzenie osobnej slobody osoby, zamedzenie vstupu nepovolaných osôb do chráneného objektu, vec neodkladne oznámiť príslušnému útvaru Policajného zboru SR a zabezpečiť po dohode s objednávateľom prítomnosť osôb poverených výkonom fyzickej ochrany na mieste po potrebnú dobu.

e) chrániť životy ohrozených osôb a majetku nachádzajúcich sa v chránenom objekte,

f) poskytnúť potrebnú súčinnosť a dokumentáciu orgánom činným v trestnom konaní a súdom v prípade spáchania trestného činu alebo priestupku, resp. podozrenia zo spáchania trestného činu alebo v súvislosti s neoprávneným vstupom do chráneného objektu alebo poškodzovania majetku v chránenom objekte.

2.5 Konkrétny postup a zabezpečenie vzájomnej súčinnosti pri zabezpečovaní monitorovania a ochrany chráneného objektu dohodnú zmluvné strany samostatne v manuáli zabezpečenia ochrany chráneného objektu, ktorý bude dopĺňať ustanovenia tejto zmluvy. V prípade rozporu v manuáli zabezpečenia ochrany chráneného objektu a ustanovení tejto zmluvy, zmluvné strany sa dohodli na práve prednosti tejto zmluvy.

Článok 3.
Povinnosti poskytovateľa

3.1 Poskytovateľ sa zaväzuje:
a) po dohode s objednávateľom umožniť pripojenie systému EZS z chráneného objektu na PCO poskytovateľa a jeho odpojenie pri zániku účinnosti tejto zmluvy,

b) dňom účinnosti zmluvy chránený objekt označiť samolepkou na vchodových dverách a po ukončení platnosti zmluvy uvedenú samolepku „OBJEKT CHRÁNENÝ“ odstrániť.

c) zabezpečiť nepretržite 24 hodín denne, sedem dní v týždni (vrátane víkendov, sviatkov, ako aj dní pracovného pokoja) monitorovanie EZS objednávateľa v chránenom objekte na PCO,

d) písomne nahlásiť objednávateľovi telefónne číslo operátora a identifikačný názov (heslo) chráneného objektu, ktorým sa bude označovať chránený objekt pri telefonickom kontakte. Na písomné požiadanie objednávateľa zmeniť identifikačný názov (heslo) objektu,

e) zabezpečiť nepretržité – 24 hodinové spracovávanie a vyhodnocovanie signálov o prevádzke a narušení chráneného objektu.

f) v trvaní 14 kalendárnych dní vykonať skúšobnú prevádzku chráneného objektu s EZS napojenou PCO ako aj jeden skúšobný zásah zásahovej jednotky od účinnosti zmluvy,

g) zabezpečovať bezporuchovú funkčnosť inštalovaného systému EZS, vrátane vykonávania pravidelných servisných revízií zariadenia v zmysle EN STN 334590 (raz za 24 mesiacov). Na požiadanie objednávateľa predložiť kópiu platnej revíznej správy. Pri zistení poruchy systému EZS nahlásiť potrebný rozsah opráv Objednávateľovi,

h) vykonať  poučenie  určených  zodpovedných  pracovníkov objednávateľa  o nevyhnutných a vhodných úkonoch pri zabezpečovaní monitorovania chráneného objektu poskytovateľom a pri zákroku zásahovej jednotky najneskôr do 5 pracovných dní od účinnosti zmluvy,

i) zabezpečiť do 3 minút od prijatia signálu o narušení chráneného objektu vyslanie zásahovej jednotky na bezpečnostné preverenie chráneného objektu. Paralelne s vyslaním zásahovej jednotky oznámiť túto skutočnosť zodpovedným osobám (zoznam zodpovedných a kontaktných osôb je zapísaný v objektovej karte, ktorá bude súčasťou manuálu zabezpečenia ochrany chráneného objektu v zmysle článku 2 bod 2.5) objednávateľa a ďalej koordinovať činnosť na základe hlásení zásahovej jednotky a rozhodnutí zodpovedných osôb objednávateľa,

j) zabezpečiť do 10 minút od prijatia signálu o narušení chráneného objektu prítomnosť zásahovej jednotky na bezpečnostné preverenie chráneného objektu,

k) po príchode k chránenému objektu vykonať prvotnú operatívnu vonkajšiu obhliadku. Po zistení narušenia chráneného objektu zabezpečiť únikové cesty a zotrvať na mieste do príchodu polície a zodpovednej osoby objednávateľa a na ich požiadanie vykonať s nimi prehliadku vnútorných priestorov objektu,

l) príslušníci zásahovej jednotky môžu vstúpiť do vnútorných priestorov chráneného objektu len v prítomnosti zodpovednej osoby objednávateľa. Bez prítomnosti zodpovednej osoby objednávateľa môžu príslušníci zásahovej jednotky vstúpiť do vnútorných priestorov chráneného objektu najmä za účelom záchrany ľudského života, odvrátenia nebezpečenstva vzniku požiaru, znečistenia životného prostredia, ekologickej havárie a v prípade zamedzenia veľkých materiálnych strát objednávateľa, ako aj v prípade, ak s najväčšou pravdepodobnosťou je bezprostredne ohrozený život a zdravie osôb nachádzajúcich sa v chránenom objekte, alebo veľkej škody na hnuteľnom majetku nachádzajúcom sa v chránenom objekte alebo na samotnom chránenom objekte ako nehnuteľnosti a súčasne nie je možné zabezpečiť prítomnosť zodpovednej osoby objednávateľa reálne dostupnými prostriedkami. Ďalej tak môžu urobiť v prípadoch ustanovených všeobecne záväzných právnych predpisoch, najmä ak ide o obmedzenie osobnej slobody osoby pristihnutej pri páchaní trestného činu, bezprostredne po spáchaní alebo osoby na úteku z miesta činu v zmysle ustanovení Zák. č. 301/2005 Z.z. „Trestný poriadok“ v znení neskorších predpisov,

m) príslušníci zásahovej jednotky pri zásahu sú povinní poskytnúť prvú zdravotnícku pomoc postihnutým a privolať zdravotnícku pomoc,

n) zabezpečiť presné zdokumentovanie bezpečnostných činností súvisiacich s príchodom poplachového signálu z chráneného objektu na PCO,

o) na požiadanie objednávateľa sa podieľať na preskúšaní systému EZS chráneného objektu, vrátane prenosu poplachového signálu na PCO,

p) v prípade závažných nepredvídaných okolností znemožňujúcich ochranu objektu prostredníctvom PCO, o tejto skutočnosti bezodkladne upovedomiť objednávateľa za účelom prijatia včasných opatrení na zabezpečenie ochrany objektu na bezprostredne nevyhnutnú dobu,

q) zabezpečiť nepretržitú službu pri PCO a v zásahovej jednotke len kvalifikovanými pracovníkmi a nepretržite zabezpečovať zvyšovanie ich odbornej úrovne v zmysle zákona o súkromnej bezpečnosti. Členov zásahovej jednotky vyškoliť a vystrojiť najmä voči účinnému zásahu proti narušiteľom chráneného objektu, ako aj zo základov poskytovania prvej pomoci a protipožiarnej ochrany,

r) Najneskôr do 10. dňa po uplynutí mesiaca - sledovaného obdobia - doručí emailom na adresu: slm@slm.sk vo všeobecne dostupnom formáte, ktorý neumožní jeho zmenu alebo doplnenie, mesačný výpis z PCO chráneného objektu, ktorý bol zaznamenaný v príslušnom mesiaci. Rozsah výpisu sa stanovuje nasledovne: čas a kód oprávneného vstupu, čas a kód zabezpečenia chráneného objektu, čas prijatia signálu o narušení chráneného objektu, čas vyslania zásahovej jednotky na zásah, správa o výsledku zákroku a činnosti ním určených zodpovedných pracovníkov.

s) Bezodkladne písomne informovať objednávateľa o potrebe vykonať úpravy, opravy a doplnenia ESZ za účelom zníženia stupňa rizikovosti a zvýšenia spoľahlivosti ochrany objektu ak je takýto zásah nevyhnutný na ochranu chráneného objektu.






4.1 Objednávateľ sa zaväzuje:

Článok 4.
Povinnosti objednávateľa

a) užívať EZS podľa návodu na obsluhu EZS a ustanovení tejto zmluvy a spolupracovať poskytovateľom pri jeho užívaní,

b) umožniť a poskytnúť všetku súčinnosť zodpovednému pracovníkovi poskytovateľa pri obhliadke chráneného objektu pre možnosť bezpečnostného posúdenia ochrany objektu ako aj za účelom zabezpečenia účinného bezpečnostného zásahu zásahovej jednotky,

c) na základe vzájomnej dohody, umožniť vykonať prípadné úpravy systému EZS alebo doplniť rozsah ochrany objektu, za účelom zníženia stupňa rizikovosti a zvýšenia spoľahlivosti ochrany objektu,


d) poruchy systému EZS a revíziu systému EZS bezodkladne oznámiť poskytovateľovi,

e) nahlásiť poskytovateľovi mená a kontaktné údaje zodpovedných osôb v súlade s článkom 2. Bod 24 písm. d), ktoré budú kontaktované v prípade hlásenia o narušení objektu. O zmenách kontaktných osôb bezodkladne písomne, resp. emailom na adresu: XXX k informovať poskytovateľa,

f) zabezpečiť nepretržitú 24-hodinovú telefonickú dosažiteľnosť minimálne jednej kontaktnej osoby. Uvedená kontaktná osoba je povinná, v prípade výzvy z PCO, dostaviť sa k narušenému objektu do
60 minút od telefonického ohlásenia o narušení objektu. V prípade, že sa kontaktná osoba do uvedeného času nedostaví, poskytovateľ zabezpečí na objekte strážnu službu,

g) zabezpečiť odbornú úroveň všetkých osôb potrebnú k spoľahlivému ovládaniu systému EZS v chránenom objekte, vrátane ich znalosti identifikačného hesla objektu pre telefonický kontakt s operátorom PCO,

h) pracovníkom Poskytovateľa umožniť skúšobnú prevádzku v zmysle článku 3. bod 3.1 písm. f) a poskytnúť im za týmto účelom potrebnú spoluprácu,

i) bezodkladne informovať poskytovateľa o všetkých zmenách, ktoré môžu mať vplyv na ochranu objektu, o zmenách rozmiestnenia a funkčnosti systému PCO a o zmenách dohodnutého režimu ochrany objektu,

j) uviesť systém EZS pred uzamknutím chránených priestorov do režimu ochrany,

k) na požiadanie operátora PCO poskytnúť potrebnú súčinnosť pri preskúšaní funkčnosti systému EZS,

l) v prípade náhodne vyvolaného poplachu s prenosom na PCO, telefonicky nahlásiť udalosť ako
„falošný poplach“ do 3 minút od jeho spustenia. Pri nahlásení falošného poplachu uviesť identifikačné heslo objektu. Správne uvedené heslo objektu, pri hlásení „falošného poplachu“, ruší výjazd zásahovej jednotky,

m) v prípade zistenia podozrenia z krádeže vlámaním do chráneného objektu, informovať súčasne s políciou aj poskytovateľa. V takomto prípade sa zakazuje manipulovať so systémom EZS a vstupovať do objektu až do príchodu polície a zástupcu poskytovateľa,

n) riadne a včas uhrádzať cenu za poskytnuté bezpečnostné služby v prospech poskytovateľa za podmienok dohodnutých v článku 5 tejto zmluvy.

Článok 5.
Cena za služby poskytovateľa a platobné podmienky

5.1 Cena za služby v rozsahu plnenia podľa článku 2. tejto zmluvy je stanovená v zmysle cenovej ponuky zhotoviteľa, ktorá bola vypracovaná podľa pokynov v súťažných podkladoch a je dohodnutá v súlade so zákonom NR SR č. 18/1996 Z. z. o cenách v znení neskorších predpisov, vyhl. MF SR č. 87/1996 Z. z. ktorou sa vykonáva zákon o cenách v znení neskorších predpisov takto:

· monitorovanie a ochrana chráneného objektu: XXX EUR / mesiac (paušálne) bez DPH;
· výjazd zásahovej jednotky:	00,00 EUR / výjazd (výjazdy nie sú spoplatňované).

5.2 Za poskytovanie služieb prináleží Poskytovateľovi fixná (paušálna) odplata za príslušné časové obdobie resp. za vykonaný úkon v rámci poskytovania služieb, a to podľa skutočne poskytnutých služieb.
5.3 Uvedená cena je bez DPH. Poskytovateľ je oprávnený pripočítať k fakturovanej cene za služby príslušnú DPH, podľa aktuálne platnej sadzby DPH.
5.4 	Ak nie je v konkrétnych prípadoch vzájomne dohodnuté inak, akékoľvek náklady samotného Poskytovateľa súvisiace s plnením predmetu tejto Zmluvy sú zahrnuté v cene za služby.

5.5 Cena za predmet zmluvy bude uhradená na základe mesačnej faktúry vystavenej poskytovateľom, za podmienky riadneho poskytovania služieb v súlade s touto zmluvou v dovtedajšom priebehu trvania Zmluvy. Následne je povinný poskytovateľ vystavenú faktúru riadne doručiť objednávateľovi.

5.6 Faktúry Poskytovateľa musia spĺňať príslušné náležitosti všeobecne záväzných právnych predpisov Slovenskej republiky, najmä zákona č. 222/2004 Z.z. o dani z pridanej hodnoty v znení neskorších predpisov a zákona č. 431/2002 Z.z. o účtovníctve v znení neskorších predpisov, v opačnom prípade je Objednávateľ ich oprávnený vrátiť Poskytovateľovi, bez povinnosti vykonať úhradu odplaty na ich základe. V takomto prípade plynie lehota splatnosti odo dňa doručenia opravenej faktúry Objednávateľovi.
5.7 Faktúra Poskytovateľa je splatná v lehote najneskôr do 30 dní odo dňa doručenia riadne vystavenej faktúry Objednávateľovi. Cena sa uhrádza na účet Poskytovateľa uvedený vo faktúre, pričom sa považuje za zaplatenú pripísaním na účet Poskytovateľa.


Článok 6.
Zabezpečenie záväzkov a náhrada škody

6.1 Pri nedodržaní predpokladaného času zásahu v zmysle článku 3. bod 3.1 písm. i) alebo j) Poskytovateľa je objednávateľ oprávnený uplatniť si zmluvnú pokutu vo výške 100 EUR vrátane DPH.

6.2 Ak objednávateľ nezaplatí riadne vystavené a prevzaté faktúry od poskytovateľa, poskytovateľ je oprávnený požadovať zaplatenie úroku z omeškania vo výške 0,05 % denne z dlžnej sumy za každý, i začatý deň omeškania.

6.3 Omeškaním jednej zmluvnej strany voči druhej strane vzniká právo na náhradu nákladov spojených s uplatnením pohľadávky vo výške 40 €, a to bez potreby osobitného upozornenia.

6.4 Zmluvná pokuta, ktorú je objednávateľ povinný uhradiť v prospech poskytovateľa, sa stanovuje vo výške : 45 EUR vrátane DPH (slovom štyridsatpät EUR) za svojvoľné úmyselné vyvolanie poplachu (napr. za účelom vlastného preverenia činnosti zakročujúcou zásahovou jednotkou poskytovateľa).

6.5 Falošný poplach je pokladaný za odvolaný, pokiaľ k odvolaniu došlo do 3 minút od jeho vzniku. Poskytovateľ si vyhradzuje právo kontroly objektu, aj po včasnom odvolaní poplachu, bez nároku na náhradu nákladov takejto kontroly.

6.6 V prípade, ak objednávateľ bude v omeškaní s platením jednotlivej faktúry o viac ako 20 dní, poskytovateľ je oprávnený od tejto zmluvy odstúpiť, len po predchádzajúcom upozornení a poskytnutí primeranej lehoty na zaplatenie jednotlivých faktúr.

6.7 Zaplatením zmluvnej pokuty zo strany poskytovateľa podľa tohto článku zmluvy nie je dotknutý nárok objednávateľa na náhradu škody a úroky z omeškania prevyšujúce zaplatenú zmluvnú pokutu.

6.8 Poskytovateľ má uzatvorenú poistnú zmluvu č. XXX pre poistenie zodpovednosti za škodu spôsobenú pri výkone strážnej služby.

6.9 Zodpovednosť za škody spôsobené v priestoroch a na majetku Objednávateľa požiarom, vandalizmom, nedbanlivosťou a pod. vzniknuté v čase plnej zodpovednosti za monitorovanie a ochranu chráneného objektu, začína plynúť dňom účinnosti zmluvy.

6.10 Poskytovateľ zodpovedá objednávateľovi za škody na majetku tvoriaceho predmet ochrany, ak boli spôsobené porušením povinnosti podľa tejto zmluvy nedbanlivosťou a zavinením poskytovateľa, okrem prípadu, že preukáže, že škoda bola spôsobená neodvrátiteľnou udalosťou nemajúcou pôvod v zanedbaní, resp. zavinenom neplnení povinností v súlade s touto zmluvou, zákonom o súkromnej bezpečnosti a povinností, zákonom č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov, ktoré je oprávnene očakávať pri ochrane objektov od poskytovateľa.

6.11 Poskytovateľ nezodpovedá však za škody na osobných veciach, ktoré v zamestnanci odložili pri plnení pracovných úloh alebo v priamej súvislosti s nimi, ako aj za predmety zverené zamestnancom k výkonu práce, ak nezabezpečil ich ochranu pred odcudzením.

6.12 Objednávateľ nemá nárok na úhradu tej časti škody, ktorá bola spôsobená nesplnením jeho povinnosti stanovenej v zmluve, všeobecnými právnymi predpismi vydanými za účelom predchádzania vzniku škody alebo obmedzenia jej rozsahu.


Článok 7.
Trvanie zmluvy a zánik zmluvy
7.1 Zmluvné strany sa dohodli, že zmluva sa uzatvára na dobu: neurčitú, a to odo dňa XXX. Najneskôr však do naplnenia finančného limitu 20 000 EUR bez DPH

7.2 Zmluvné strany sa dohodli, že zmluva zaniká nasledovnými spôsobmi:

a) uplynutím doby viazanosti zmluvy podľa článku 7. bod 7.1.,
b) dohodou,
c) výpoveďou,
d) okamžitým odstúpením od zmluvy, v prípade podstatného porušenia zmluvy ktorákoľvek zmluvná strana je oprávnená okamžite odstúpiť od zmluvy. Doručením odstúpenia od zmluvy zanikajú všetky práva a povinnosti strán zo zmluvy.

7.3 Podstatným porušením zmluvy sa rozumie najmä ak :
a) v čase uzavretia zmluvy alebo v tomto čase bolo rozumné predvídať s prihliadnutím na účel zmluvy, ktorý vyplynul z jej obsahu alebo z okolností, za ktorých bola zmluva uzavretá, že druhá strana nebude mať záujem na plnení povinností pri takom porušení zmluvy,
b) počas trvania zmluvy Poskytovateľ prestane spĺňať podmienky osobného postavenia alebo finančného a ekonomického postavenia  alebo technickej, prípadne odbornej spôsobilosti v zmysle § 26 až § 28 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov,
c) Poskytovateľ nie je schopný plniť zmluvný záväzok. Za stratu schopnosti Poskytovateľa plniť zmluvný záväzok sa považuje:
· nespôsobilosť poskytovateľa aj napriek písomnej výzve vykonať pripojenie a následné ochranu objektu prostredníctvom „zásahovej jednotky“ a nepretržitého monitorovania EZS dohodnutým  spôsobom  (po  stránke  kvalitatívnej,  technickej,  organizačnej)  a/alebo v dohodnutom termíne, resp. čase.
· postup alebo priebežný výsledok poskytovania služieb Poskytovateľom, ktorý vedie preukázateľne a nepochybne k vadnému plneniu zmluvy,
d) vadné plnenie Poskytovateľom, na ktoré bol Objednávateľom v priebehu plnenia písomne upozornený a ktoré vykonávateľ napriek tomuto upozorneniu neodstránil v primeranej lehote, ktorú mu k tomuto účelu objednávateľ poskytol.

7.4 Vypovedať zmluvu môže ktorákoľvek zmluvná strana písomnou výpoveďou v dvojmesačnej výpovednej lehote, ktorá začína plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane, aj bez uvedenia dôvodu,

7.5 Objednávateľ je oprávnený od tejto zmluvy odstúpiť v prípade, že Poskytovateľ porušuje svoje povinnosti podľa tejto zmluvy a tieto si nesplní ani po písomnej výzve objednávateľ v poskytnutej dodatočnej primeranej lehote. Odstúpením Objednávateľa od zmluvy táto zmluva zaniká, keď je poskytovateľovi doručené písomné oznámenie objednávateľa o odstúpení od zmluvy.

7.6 V prípade nepodstatného porušenia ktoréhokoľvek ustanovenia tejto zmluvy má dotknutá strana povinnosť určiť druhej strane primeranú lehotu na odstránenie tohto porušenia. Primeraná lehota bude závislá od závažnosti tohto porušenia, minimálne však bude 14 kalendárnych dní. V prípade, ak porušujúca strana porušenie povinnosti neodstráni v stanovenej lehote, považuje sa porušenie povinnosti za podstatné. Viacnásobné (dva a viackrát ) nepodstatné porušenie zmluvy sa považuje za podstatné porušenie tejto zmluvy.

7.7 Poskytovateľ má právo okamžite odstúpiť od zmluvy a odpojiť EZS od PCO v prípade, ak EZS objednávateľa v dôsledku technickej poruchy nie je funkčné po dobu viac ako 72 hodín od zistenia závady alebo opakovane t.j. pät a viackrát počas jednej hodiny, vo viac ako desiatich po sebe nasledujúcich hodinách, vysiela „falošné poplachy“, okrem prípadu, ak odstránenie technickej poruchy nie je v lehote 72 hodín od zistenia objektívne možné a Objednávateľ vykonal potrebné kroky na jej odstránenie v čo najkratšom možnom termíne.

7.8 Doručením odstúpenia od zmluvy zanikajú všetky práva a povinnosti strán vyplývajúce zo zmluvy, a to z účinkami ex nunc. Odstúpenie od zmluvy sa však nedotýka nároku na náhradu škody vzniknutej porušením zmluvy, nároku na zaplatenie zmluvnej pokuty, ani úrokov z omeškania.

7.9 Poskytovateľ je povinný pri prípadnom okamžitom odstúpení od tejto zmluvy a ukončení zmluvného vzťahu vykonať také opatrenia a zabezpečenia chráneného objektu, ktoré neznesú odklad a mohli by poškodiť záujmy Objednávateľa.

7.10 V prípade podania návrhu rade v zmysle § 10a zákona č. 25/2006 Z. z. o verejnom obstarávaní, že po uzatvorení zmluvy nastala taká zmena okolností, ktorá má vplyv na cenu alebo podmienky plnenia, ktorú nebolo možné pri vynaložení odbornej starostlivosti predpokladať pri uzatváraní zmluvy a po tejto zmene okolností nie je možné spravodlivo požadovať plnenie v pôvodnej cene alebo za pôvodných podmienok, uplynie viazanosť zmluvy najskôr ku dňu právoplatnosti rozhodnutia rady respektíve za podmienok uvedených v právoplatnom rozhodnutí rady.

7.11 Žiadna zo zmluvných strán nie je zodpovedná za nesplnenie povinností stanovených touto zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť, najmä vyššou mocou zapríčinené zničenie chráneného objektu. Pre účely tejto zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať. Za vyššiu moc sa v zmysle tejto zmluvy považujú najmä vojna, nepriateľské akcie, invázia, činy cudzích nepriateľov, vzbura, revolúcia, povstanie, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadkov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, účinky prírodných síl, ktoré sa nedali predvídať.

Článok 8.
Osobitné zmluvné dojednania

8.1 Zmluvné strany sú povinné počas plnenia zmluvy a aj v budúcnosti po ukončení tejto zmluvy zachovávať mlčanlivosť o jednotlivých ustanoveniach tejto zmluvy, ako aj o všetkých skutočnostiach, o ktorých sa dozvedeli pri uskutočňovaní činností podľa tejto zmluvy, najmä o osobných údajoch a o metódach a pracovných postupoch poskytovateľa.

8.2 Zmluvné strany sa zaväzujú zachovávať mlčanlivosť o všetkých skutočnostiach a dôverných informáciách, ktoré mu druhá zmluvná strana alebo tretia osoba oznámila v rámci plnenia predmetu tejto zmluvy a zaväzuje sa neposkytovať údaje a informácie získané od druhej zmluvnej strany alebo tretej osobe iným touto zmluvou nedotknutým osobám.


8.3 Zmluvné strany sa dohodli, že za dôverné informácie považujú informácie, ktoré si zmluvné strany vzájomne poskytli v súvislosti s realizáciou ich obchodného vzťahu. Zmluvné strany sa týmto zaväzujú, že ani jedna z nich bez písomného súhlasu druhej zmluvnej strany neposkytne dôverné informácie tretej strane (tretej osobe), okrem situácie, ak ich poskytovanie ukladá zákon alebo iný všeobecne záväzný právny predpis. V prípade, ak budú dôverné informácie za podmienok uvedených v tejto zmluve poskytnuté tretej osobe, táto musí byť výslovne upozornená, že s nimi musí zaobchádzať ako s dôvernými informáciami (musia byť označené ako „dôverné“) a že ich nemôže akýmkoľvek spôsobom šíriť ďalej. Ak to bude vzhľadom k povahe tretej strany možné, zmluvná strana poskytujúca dôverné informácie je povinná pred fyzickým poskytnutím dôverných informácii si písomne vyžiadať od tretej strany jej písomný prísľub, že s predmetnými informáciami bude nakladať ako s informáciami dôvernými a že ich bez písomného súhlasu príslušnej zmluvnej strany nebude šíriť ďalej, a že o tejto povinnosti poučí všetky dotknuté osoby, ktoré s týmito informáciami prídu do styku.

8.4 Žiadna zo zmluvných strán nie je oprávnená bez písomného súhlasu druhej zmluvnej strany previesť svoje práva a záväzky podľa tejto zmluvy na inú osobu.

8.5 Poskytovateľ je povinný bezodkladne nahlásiť objednávateľovi všetky zmeny o údajoch týkajúcich sa jeho identifikácie, t.j. zmeny sídla, bankového spojenia a pod., a to do 5 dní od uskutočnenia zmeny.

8.6 Zmluvné strany sa dohodli, že písomnosti doručované druhej zmluvnej strane na základe tejto zmluvy budú doručované na adresu sídla, resp. miesta podnikania uvedenú pri špecifikácii zmluvných strán. Zmluvné strany sa tiež dohodli, že písomnosti sa budú považovať za doručené aj dňom uplynutia úložnej lehoty na pošte, resp. dňom vrátenia zásielky druhej zmluvnej strane, v prípade nedoručiteľnosti zásielky (napr. pri zmene sídla alebo miesta podnikania), a to bez ohľadu na to, či druhá zmluvná strana tieto písomnosti prevzala. Zmluvné strany podpísaním tejto zmluvy vyhlasujú, že s úpravou spôsobu doručovania podľa tohto bodu zmluvy súhlasia.


Článok 9.
Záverečné ustanovenia

9.2 Pokiaľ nie je v zmluve dohodnuté inak, vzájomné vzťahy zmluvných strán sa riadia príslušnými ustanoveniami Zákona o súkromnej bezpečnosti a Obchodného zákonníka a ostatnými všeobecne platnými predpismi Slovenskej republiky.

9.3 Zmluvné strany sa zaväzujú plniť a vykladať jednotlivé ustanovenia tejto zmluvy v dobrej viere v súlade s účelom zmluvy – technickej ochrany objektu objednávateľa v podmienkach tejto zmluvy.

9.4 Ak sa zistí neplatnosť, neúčinnosť alebo neúplnosť niektorého ustanovenia tejto zmluvy, nebude tým dotknutá platnosť alebo účinnosť ostatných ustanovení tejto zmluvy. Zmluvné strany písomnou dohodou nahradia toto ustanovenie takou úpravou zmluvného vzťahu, ktorý sa najviac priblíži k účelu a zámeru zmluvy. Do tej doby platí zodpovedajúca úprava všeobecne záväzných právnych predpisov Slovenskej republiky.

9.5 Túto zmluvu možno zmeniť len obojstranným písomným prejavom zmluvných strán, a to vo forme písomných a očíslovaných dodatkov k tejto zmluve.

9.6 Táto zmluva nadobúda platnosť dňom jej podpísania oprávnenými zástupcami zmluvných strán a účinnosť nadobúda podľa § 47a ods. 1 zákona č. 40/1964 Zb. Občiansky zákonník v znení

neskorších predpisov dňom nasledujúcim po dni jej zverejnenia na webovom sídle Objednávateľa , najskôr však dňa 1.3.2015.

9.7 Táto zmluva je vyhotovená v piatich rovnopisoch, z ktorých každý má podobu originálneho rovnopisu, tri rovnopisy obdrží objednávateľ a dva rovnopisy poskytovateľ.


9.8 Zmluvné strany vyhlasujú, že sú spôsobilé k podpisu tejto zmluvy a plneniu jej ustanovení, ich zmluvná voľnosť nie je obmedzená. Zmluvné strany vyhlasujú, že sa s obsahom tejto zmluvy pozorne a podrobne oboznámili, porozumeli mu, a na znak súhlasu ju slobodne a vážne, bez nátlaku či tiesne dobrovoľne podpisujú.


V Bratislave, dňa		V Bratislave, dňa


Objednávateľ:	Poskytovateľ:






..............................................	...............................................



Príloha č. 1 Zoznam objektov:




Geologická 1, 822 11 Bratislava
Kmeťkova 3, 949 01 Nitra
J. Závodského 33, 010 04 Žilina
Hviezdoslavova 1124/31, 974 01 Banská Bystrica
Zemplínska 46, 040 01 Košice
